Vervaardigers van skaars produkte gevra om aan te meldArgieffoto (Foto: Hank Williams/Pixabay) Die vervaardigers en verskaffers van tien produkte waarin Suid-Afrika ‘n tekort ondervind is gevra om dringend met die nasionale tesourie in aanraking te kom sodat dit spesifiek vir die bekamping van die koronavirus (Covid-19) bekom kan word. Die nasionale tesourie het die versoek Dinsdagmiddag by wyse van ‘n mediaverklaring gerig. Die tien produkte is: Weggooibare voorskote; Beskermende mediese kleredrag; Beskermende oogbedekking; Mediese handskoene; Skoenbedekkers; Beskermende kopbedekkings; Sakke vir die verwydering van skadelike middels (biohazards); Ventilators; Alkoholiese kliniese ontsmettingsmiddel; en Venturi-maskers. Voorkeur sal aan plaaslike vervaardigers gegee word. Ondernemings kan aanmeld by [email protected] Alle aansoeke moet die naam van die vervaardiger/verskaffer, die maatskappy se registrasienommer, die Sentrale Verskaffersdatabasis-nommer (CSD-nommer) en ‘n aanduiding van watter van die tien produkte verskaf kan word, bevat. Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.